לרגל יום עצמאות ה-70 למדינת ישראל, פרסמה אמש (שני) הלשכה המרכזית לסטטיסטיקה את נתוני אוכלוסיית ישראל. על פי הנתונים, מונה אוכלוסיית ישראל ערב יום העצמאות ה-70 כ-8.842 מיליון תושבים.
חגיגות ה-70 למדינה יימשכו 70 שעות ויכללו מגוון אירועים המוניים, בהם מופע זיקוקים ארצי רחב היקף, מסיבות חוף, שלל הופעות ומצעדים. החגיגות יחלו מחר בטקס הדלקת המשואות (יום רביעי, 18 באפריל), ויימשכו עד יום שישי - בטקס קבלת שבת המוני.
שרת התרבות מירי רגב מסרה אמש במסיבת עיתונאים בלטרון כי עלות החגיגות נאמדת בכ-100 מיליון שקלים, וציינה כי תקציב זה נמוך בכ-50 מיליון שקלים מחגיגות ה-60 למדינה. רגב גם הציגה את הלוגו שילווה את ציון 70 שנות עצמאות למדינה ויודפס על כל מסמך רשמי של המדינה תחת הססמה "מורשת של חדשנות".
אז אחרי שרתמו את חג האהבה ויום המשפחה לצרכים מסחריים מסתערות החברות הגדולות גם על החג הלאומי. כל מוצר מתקשט בצבעי כחול לבן לצד הספרה 70 ומכריז על עצמו: כשר ליום העצמאות. המטרה: פטריוטיות צרופה.
לטובת האספנים: בנק ישראל הנפיק 3 מטבעות זיכרון לציון 70 שנות עצמאות לישראל ואלה מוצעים למכירה. המטבעות מונפקים מכסף ומזהב וכוללים 3 מהדורות, בערכים של שקל, 2 שקלים ו-10 שקלים - ממטבע זהב. מחירי המטבעות ינועו מ-269 ₪ למטבע כסף רגיל, 429 ₪ למטבע כסף מקושט ועד ל-6,500 ₪ למטבע זהב. סט של שלושת המטבעות יעלה כ-7,200 ₪. על גבי המטבע יופיע הלוגו שבחרה המדינה לציון 70 שנה לעצמאותה. בצד הערך של המטבע, שעוצב על-ידי המעצבת מיכל חמאוי, מופיעים שני פסי הדגל וביניהם הערך הנקוב. המטבעות הונפקו במהדורה מוגבלת: 555 מטבעות זהב בערך של 10 ₪, 2,800 מטבעות כסף בערך של 2 ₪ ו-1,800 מטבעות כסף בערך של שקל אחד.
דואר ישראל הנפיק בול מיוחד לציון 70 שנה לעצמאות ישראל. הבול מבטא את ההישגים הרבים ואת החדשנות של מדינת ישראל מיום הקמתה. על גבי הבול, אשר עוצב בידי טל הובר וערכו הנקוב 5 ₪ אייקונים של ענפים בהם ישראל רשמה הישגים מרשימים בארץ ובעולם בתחום הכלכלה, התעשייה, חקלאות, מדע, טכנולוגיה, חלל, ספורט, ספרות, קולנוע ועוד.
איך שינתה "שנת פלאות" אחת בחייו של פקיד ממשלתי בשם אלברט איינשטיין את התפיסה הפיזיקלית של היקום שאנחנו חיים בו? מתי הפכה "פליטת פה פרוידיאנית" לביטוי של מעמקי התודעה האנושית ולחלון הצצה אל נפש האדם? מה היה חלקה של המדענית רוזלינד פרנקלין בפענוח מבנה ה-D.N.A ומדוע הודרה מטקס פרס נובל שהוענק לעמיתיה הגברים? מהו הדבר שמצאה עדה יונת בים המוות ואשר בעזרתו פענחה את אחד מתהליכי החיים המסתוריים ביותר? איך נקשר "מגע הזהב" של שפילברג אל שורשיו היהודיים וּלְמה התכוונה נדין גורדימר, הסופרת ולוחמת החופש הדרום אפריקאית, כשהגדירה עצמה יהודייה מלידה ולכן "יהודייה לנצח"?
לכבוד יום העצמאות ה-70 של מדינת ישראל הוצאת ספרי מטר מביאה את סיפור חייהם של אישים יהודים וישראלים שפועלם הייחודי שינה עולמות של הגות ועשייה, החל בדמויות תנ"כיות כאברהם, מייסד האמונה המונותאיסטית באלוהים, וכישעיהו הנביא שהנחיל חזון של מוסר ואמונה לנצח הדורות, עבור בגדולי הספרות התורנית, בהם רבי עקיבא והרמב"ם שהתיכו בדמותם עובדות היסטוריות עם אגדות עסיסיות, ועד מדינאים כהרצל, טרוצקי, בן גוריון ואחרים, הניצבים כציוני דרך בהיסטוריה המודרנית. עוד בספר מדענים פורצי דרך כריצ`רד פיינמן, אמי נתר, דן שכטמן ואחרים, הוגי דעות כשפינוזה, פופר, ברגסון, וכן אמנים, סופרים, אנשי קולנוע ועוד כמה מהקולות הבולטים בעולם בפסיכולוגיה, ברפואה ובטכנולוגיה; כל אלה - נשים וגברים מישראל ומהתפוצות - הוסיפו נדבכים של ידע ותובנות לחיי הרוח של החברה האנושית ותרמו לעיצוב פניה. מחיר: 138.00 ₪, בחנויות הספרים ברחבי הארץ.
שילב רשת מוצרי התינוקות השיקה קולקציית קפסולה ייחודית לילדים ולהורים. את הקולקציה יעטר לוגו חדש שהופק במיוחד עבור חגיגות ה-70. בין המוצרים תוכלו למצוא את Mini me - בגד גוף לתינוקות וחולצות T לבנה להורים לצד כובעי "טמבל" דו-צדדיים, חיתול טטרה ממותג, תיק גב עם שרוכים בגודל מיוחד לילדים, כובע מצחייה ואפילו מגן שמש לרכב. כל אלה ימכרו לצד בגדים נוספים בכחול ולבן לתינוקות ולפעוטות כגון שמלות ג`ינס, אוברולים, חליפות בכחול ובתכלת ועוד. נוסף על כך, כל ילד שייוולד ביום העצמאות, יקבל באדיבות הרשת בגד גוף (100% כותנה) ליציאה הראשונה מבית החולים. בגד הגוף ימותג בסימן חוגגים 70 למדינת ישראל כמזכרת לשנים הבאות. החלוקה תתבצע בסניפי בתי החולים של הרשת. מחיר: בגד גוף ב-14.90 ₪ וחולצה להורה ב-29.90 ₪, כובעים - 14.90-19.90 ₪, תיק גב - 19.90 ₪, חיתול טטרה - 34.90 ₪, מגן שמש - 29.90 ₪, בסניפי הרשת ברחבי הארץ.
מותג האופנה לילדים KIWI משווק חולצת עצמאות מיוחדת וספורטיבית לבנים. בנוסף יוצא המותג במבצע "חוגגים עצמאות" על קולקציית אופנת הקיץ 2018. הקולקציה כוללת מגוון רחב של פריטים, בהם שמלות, ג`ינסים, אוברולים וחולצות בהנחות של עד 70%. המבצע יימשך עד 21 באפריל. מחיר: חולצה- 35 ₪,בסניפי הרשת ברחבי הארץ.
רשת זברה משיקה ליין חולצות טריקו עם דגל ישראל לילדים ולנוער וכן תיקי גב לכל הגילאים עם סמל עצמאות 70 למדינת ישראל. מחיר: חולצות - 29.90-39.90 ₪, תיק - 11.90 ₪, בסניפי הרשת.
חברת האופנה רנואר יצאה בשיתוף פעולה עם הצלמניה והשיקה ליין ייחודי של טישירטס עם הדפסים מוכרים ואהובים. הקולקציה מוצעת בצבעי שחור ולבן. המחיר לטישירט: 59.90 ₪, בסניפי הרשת.
רשת התכשיטים והשעונים אימפרס (Impress) מציעה מהדורה מצומצמת של שרשרת זהב עם תליון, המשלבת את סמל מגן הדוד בשילוב הספרה 70. השרשרת מזהב משובצת 33 יהלומים והתליון מגיע בזהב לבן ובזהב צהוב משולב זהב לבן. מחיר: 1,490 ₪.
מותג השעונים ברייטלינג BRIETLING המיוצג בלעדית ברשת פדני PADANI יצר מהדורה מיוחדת של שעון - לרגל 70 שנות עצמאות לישראל. המהדורה המיוחדת כוללת 70 יחידות בלבד של השעון, כל שעון ממוספר, דגם השעון הנחשק ביותר של ברייטלינג אירוספייס פרופישיינל מדגם AEROSPACE EVO בעל צבע לוח כחול עם לוגו של 70 שנה ומגן דוד בצד שמאל בשעה 9. השעון בקוטר 43 מ"מ עשוי טיטניום, מקבל טבעת היקפית BEZEL חדשה וחוגה עם ספרות מוגדלות ("3" ו "9"), המנגנון SuperQuartzTM קליבר 79, מדובר על מנגנון מדויק ביותר סטייה של 4 שניות לשנה. מחיר: 24,770 ₪, בהזמנה מראש (זמן אספקה כ-3 חודשים) ברשת חנויות פדני ברחבי הארץ.
בנוסף מציעה הרשת פריט ייחודי היוצא במהדורה מוגבלת - שרשרת או צמיד, בזהב צהוב או זהב לבן 18 קארט משולב בשיבוץ יהלומים ותליון ייחודי בצדו האחד של התליון סמל פרח הויולטו הבלעדי והמקורי של פדני, ובצדו השני של התליון סמל מגן דוד ו-70 שנה למדינה לכבוד החגיגות המיוחדות לשנה זו. מחיר: צמיד -4,980 ₪. שרשרת - 6,890 ₪.
שעוני עדי השיקו סדרת שעונים שעוצבו ויוצרו במיוחד לרגל חגיגות ה-70 למדינת ישראל. השעונים מגיעים עם רצועת עור ופלדה ומתאימים לנשים וגברים. מחיר: החל מ- 299 ₪, בשעוני עדי קבוצת יבנה בטלפון 08-8548601 ובאתר החברה.
מותג שעוני היוקרה הובלו (HUBLOT), מציע שעון מחווה במהדורה מוגבלת, הכוללת 70 שעונים בלבד, המשלב מספר אלמנטים מובהקים המציינים את חגיגות 70 שנה למדינת ישראל, כגון: לוח השעון עוצב באותיות עבריות המחליפות בגאווה את המספרים, הלוח מתחיל ב "יב" המסמל את השעה 12. כל אות הולכת לפי הספרה הגימטרית שלה, דהיינו א=1, ב=2 וכן הלאה, כמו כן מגן דוד מתנוסס בגאווה במרכז השעון שעוצב בגוון הכחול - הצבע הרשמי של דגל ישראל. בנוסף, גב השעון הינו יצירה בפני עצמה, אשר עוצב על ידי אמנים, ומעוטר במגן דוד גדול ומאחוריו נמצא המספר 70, המציין את יום העצמאות ה- 70 של מדינת ישראל. בצד השמאלי ניתן לראות את שנת הכרזת מדנית ישראל ובצד הימני את השנה הנוכחית, המראה את כברת הדרך שמדינת ישראל עברה. כמו כן בצדדים חרוטים ענפי הזית כסמל לשלום ובתחתית גב השעון הכיתוב העוצמתי "עם ישראל חי". השעון עשוי מחומר טיטניום, בעל מנגנון אוטומטי עם תאריכון בשעה 3, מגיע עם רצועת עור בחלקו העליון וגומי חלקו הפנימי. מחיר: 42,770 ₪, ברשת אימפרס ובחנות השעונים אסטרל בנתניה.
רשת הבורסה לתכשיטים, השיקה תליון יוקרתי משובץ יהלומים שחורים ולבנים בדמותה של מפת ישראל. מחיר: 2490 ₪, בחנויות הרשת ברחבי הארץ.
רשת SABON השיקה קולקציה חדשה ומעוצבת, המוקדשת כולה לחגיגות הקמת המדינה. בנוסף מציע המותג מארז חגיגי מעוצב "כחול לבן" במהדורה מוגבלת המכיל קרם לחות לידיים וסבון נוזלי לידיים מקולקציית שמן הזית. קולקציה המחברת לשורשיה של המדינה, לכוחו האדיר של הטבע ומעניקה הזדמנות ליהנות מעדינותו, סגולותיו ועושרו של עץ הזית המהווה בעצמו אייקון סימבולי ישראלי. מחיר: 99 ₪, בסניפי הרשת ברחבי הארץ.
ד"ר פישר השיק מהדורה מוגבלת וחגיגית של אלכוג`ל + מתלה מדליק לתיק בצבעי כחול לבן ובלוגו 70 שנה למדינה. הסדרה מהווה פתרון יעיל, נוח וידידותי לשמירה מרבית על היגיינת הידיים. אלכו-ג`ל נבדק במעבדה מוסמכת ונמצא יעיל במיוחד לחיטוי: קוטל 99.99% מהחיידקים שנבדקו. תכשירי הסדרה מבוססים על נוסחה ייחודית המשלבת אלכוהול לניקוי יסודי, פרו ויטמין B5 וגליצרין לשמירה על לחות ורכות העור. מחיר: מארז - 70 ₪, תליון צורני - 14.90 ₪, בסניפי סופר פארם ברחבי הארץ.
שמפו פינוק שנולד ב-1980 והיה השמפו הישראלי הראשון שהביא רעיון מהפכני: שמפו המותאם במיוחד לתנאי האקלים בארץ הנפיק מהדורה מיוחדת באריזה חגיגית. להשיג בפארמים, ברשתות השיווק והפרפומריות ברחבי הארץ.
חברת כרמית תעשיות ממתקים השיקה מרשמלו במהדורה מוגבלת ובמארז חגיגי במיוחד. ע"ג השקית מצוין 70 שנה ובצבעים של כחול לבן ותכלת. המרשמלו ללא חומרים משמרים, ללא גלוטן, ללא ביצים ובעל 0% שומן. מחיר: 3.90 ₪ לשקית של 100 גרם, ו- 1.90 ₪ לשקית של 30 גרם, ברשתות המזון ברחבי הארץ.
ויסוצקי השיקה מהדורה מוגבלת של ויסוצקי קלאסי עם לוגו 70 שנה הכוללת המלצות לטיולים ברחבי ישראל לנקודות התצפית הכי יפות שיש ביניהן: צוק מנרה בגליל העליון, מצוק הארבל בגליל התחתון, מערת קשת בגליל המערבי, הר ברקן בגלבוע, הר בנטל ברמת הגולן, מגדל אשכול בחיפה, הר יבנית ביער בירייה והר הארי בבית ג`אן. בנוסף, בחרה החברה להחזיר את הקמפיין המיתולוגי משנות ה- 70, בכיכובו של אריק איינשטיין. סרט הפרסומת לתה, שייעלה למשך כשבועיים, עבר אדפטציה כך שיתאים לרוח התקופה ויוכל להנציח את זכרו של אריק איינשטיין. ברשתות השיווק והמזון ברחבי הארץ.
עוף טוב יצרנית מוצרי המזון מעוף מצדיעה למדינה לקראת חגיגות ה-70 להקמתה ומשיקה סדרת מוצרים במהדורה ישראלית מיוחדת ובמיתוג חגיגי. הסדרה כוללת ארבעה מוצרים: המטס של עוף טוב – שניצל עוף בצורת מטוסים בהשראת המטס החגיגי שנערך מידי שנה ביום העצמאות, נאגטס בתיבול פלאפל, פסטרמה בתיבול שווארמה ונקניקיות עגל, להשיג ברשתות השיווק והמזון ברחבי הארץ.
סודה סטרים הנפיק מהדורה מיוחדת במחיר של פעם ב-70 שנה: בר משקאות + 3 בקבוקים מעוצבים ברוח חגיגות השבעים. מחיר: 167 ₪, באתר החברה.
יקב פסגות השיק מהדורה מיוחדת של יין מלבק זני. המלבק הינו אחד מזני בורדו, פופולרי בארגנטינה, ולרוב משמש כמרכיב בבלנדים. בכרם יצהר יש ליקב חלקה שמניבה מלבק מתובל וייחודי, ולכבוד 70 שנה למדינה הוחלט ביקב לתת לזן זה את קדמת הבמה, ולהוציא לשוק מהדורה מיוחדת של מלבק זני אשר יושן בחביות עץ אלון במשך 4 חודשים. מחיר: 100 ₪, בחנויות האלכוהול וברשתות השיווק ברחבי הארץ.
חברת השחר העולה השיקה מהדורה מיוחדת של אריזת ממרח 500 גרם, ממותגת בצבעי דגל ישראל. בדומה למדינה, מותג השחר העולה נוסד אף הוא בשנת 1948 ומציין השנה 70 שנים להיווסדו. לרגל האירוע החגיגי, תשווק המהדורה המיוחדת הכוללת את הממרח המוכר ובמיתוג חגיגי בצבעי כחול לבן. מחיר: 12.90 ₪, ברשתות השיווק והמזון ברחבי הארץ.
יוניליוור ישראל חוגגת 70 שנות תעשייה ישראלית, ומשיקה את קורנפלקס אלופים של תלמה את המיונז של המותג באריזות חגיגיות. המיונז מלווה את המטבח הישראלי מ-1947 והוא אחד המוצרים הכי ישראליים שיש ואחד ממוצרי המזון הנמכרים ביותר בארץ מזה 8 עשורים. הקורנפלקס של תלמה הינו חלק מארוחת הבוקר הישראלית החל מ-1984. ברשתות השיווק והמזון ברחבי הארץ.
מילק אנד האני, מזקקת הוויסקי הראשונה בישראל, השיקה את ROOTS – ליקר עשבים ותבלינים ארץ ישראליים מתקתק וייחודי, לא מסונן, המבוסס על תזקיק הניו מייק של המזקקה (100% מאלט אשר עובר זיקוק כפול ומהווה בעצם את הבסיס לוויסקי בטרם הכנסתו לחבית). לתזקיק זה הוכנסו עשבים ותבלינים שנבחרו על ידי אנשים המבטאים את הישראליות ממגוון תחומי עשייה ונוצרה מהדורה מוגבלת ומיוחדת לשנת ה-70 למדינה. 35% אלכוהול. מחיר: 149 ₪ ל-500 מ"ל, ב-The Milk & Honey Distillery – התחייה 16 תל אביב.
יקבי כרמל, השיקו מהדורת יינות מוגבלת בעיצוב מיוחד ברוח חגיגות ה-70 למדינה. במסגרת המהדורה המוגבלת, היינות: אמרלד ריזלינג קולומברד וקברנה סוביניון-מרלו, מסדרת SelecteD, קיבלו מראה חדש וחגיגי לתווית שלהם. תוויות היינות הפכו, לרגל יום העצמאות, לישראליות במיוחד: התוויות המוכרות נצבעו בכחול, עוטרו בסימן 70 מרשים, ולמרגלים המפורסמים, המהווים את סימן ההיכר של יקבי כרמל, נוסף דגל ישראל. מחיר: 25 ₪, ברשתות השיווק ובחנות היקב בזיכרון-יעקב.
מאפיית ברמן, יצרנית מוצרי הלחם השיקה לחמניות מיוחדות עליהן מוטבעים כיתובים וברכות לרגל החג. הכיתובים ליום העצמאות מוטבעים על גבי "לחמניות מדברות" מסדרת ברמן אקטיב וכוללים את הכיתובים חוגגים 70, ארץ נהדרת, 70 לישראל, עצמאות ועוד, והן משווקות באריזת 6 יחידות. מחיר: כ-14 ₪ לאריזת 6 לחמניות במשקל כולל של 450 גרם, ברשתות השיווק והמזון ברחבי הארץ.
תנובה שחרטה על דגלה את הסלוגן "לגדול בבית ישראלי" השיקה מהדורה מיוחדת וחגיגית של קוטג` לרגל חגיגות ה-70.
קלסיקלטת השיקה משחק טריוויה "70 למדינת ישראל". מדובר במשחק טריוויה משפחתי מאתגר ומשעשע, במהדורה מהודרת וגדולה במיוחד ובעיצוב נוח לשימוש. משחק הטריוויה מיועד לטווח רחב של גילאים וניתן לשחק בו בקבוצות גדולות או קטנות. השאלות עוסקות בחמישה נושאים שונים הקשורים למדינת ישראל בקטגוריות: ידיעות הארץ, היסטוריה, תרבות ובידור, אישים וידע כללי. מחיר: 59.90 ₪, בסניפי סטימצקי ברחבי הארץ.
רשת Toys R us מציעה שני פאזלי רצפה ענקיים, המיועדים לכל המשפחה: פאזל 70 שנה למדינת ישראל - הכולל 70 חלקים, כמניין שנות המדינה ופאזל מפת ארץ ישראל הכולל 84 חלקים של מפת ארץ ישראל. מחיר: 29.90 ₪, בסניפי הרשת ברחבי הארץ.
רב בריח, השיקה מפתח LOXCIS במהדורה מוגבלת, בצבעי כחול לבן ועם הספרות 70 מעוצבות עם לוגו החברה, בסגנון נוסטלגי. למפתח צילינדר המוגן פטנט ונחשב לצילינדר המתקדם והבטוח מסוגו בעולם. מדובר בצילינדר עם טכנולוגיה מתקדמת, המוגן על ידי פטנט בין לאומי ומעניק תוצאה של מיגון מקסימלי המתקדם ביותר בעולם. מחיר: 170 ₪, להזמנות בעמוד הפייסבוק של החברה.
אתר המכירות נישה מתנות ישראליות מציע מארז חותכנים לעוגיות בקופסת פח הכולל קורצי עוגיות בצורות ייחודיות של ישראל. הכנת עוגיות היא פעילות נפלאה להורים ולילדים ביחד ולחוד, ליום העצמאות, לאירוח ישראלי. החותכנים הם מתנה נפלאה ומהם תוכלו להכין עוגיות בצורת שקל ישראלי, בכיתוב ישראל, עוגיות הרצל ועוד. מחיר: ₪39.00, באתר.
מותג קישוטי העוגה עלמה מציע קישוטי עוגה ברוח "ישראל חוגגת 70". דגלי ישראל בכחול ולבן, הם רק חלק מהעיצובים שיכולים לקשט כל עוגה, שתהפוך בקלות לעוגה חגיגית לכבוד המדינה. מחיר: 13.90 ₪, לאריזת 14 יחידות, בחנויות המתמחות וברשתות המזון ברחבי הארץ.
במרחק של עשרות מטרים בלבד ממיקום הכרזת המדינה, פרויקט וילה רוטשילד הנמצא בלב השדרה המפורסמת בתל אביב התקשט באיור ענק על חזית הפרויקט, של אמן ההיפסטרים עמית שמעוני. על האיור, מתנוססות דמויותיהן האייקוניות של הרצל ודוד בן גוריון במראה מודרני. "סדרת ההיפיסטורי מבטאת באופן ייחודי את הציוניות ואת החדשנות. חזות המנהיגים הציוניים, הרצל ובן גוריון התחדשה, אך שומרת על מאפיינים מוכרים ועל ערכי הציונות אותם הם מייצגים. אני גאה להציג את האיור הענק על חזית וילה רוטשילד, כדי שאנשים יוכלו להיחשף למסר שבאומנות ובמיוחד בחגיגות העצמות של המדינה", מסר שמעוני. בנוסף יציע המותג באתר גולף אנד קו מגוון פרינטים לקיר, פדים לעכבר ופוסטרים מאוירים עם המון הומור וחן בטווח מחירים של 40-69 ₪.
המותג פיניש השיק את טבליות קוואנטום למדיח הכלים במהדורה חגיגית לשנת ה-70 למדינת ישראל. המארז כולל 70 יחידות הטמונות בקופסת פח מהודרת ליום העצמאות. מחיר: 49.90 ₪, ברשתות השיווק ברחבי הארץ.
מחר מיד לאחר טקס הדלקת המשואות בהר הרצל, כולם ישירו יחד את השיר "הללויה". השיר, שנבחר להוביל את חגיגות ה-70 ינוגן ויושר בו זמנית בכל רחבי הארץ ובעולם, בבמות יום העצמאות, וכן ישודר בשידור חי בטלוויזיה בו זמנית מ-30 מוקדים שונים מהארץ ומהעולם, בשעה 22:00: "פסקול הזיקוקים"- מופעי הזיקוקים הנהוגים בכל הארץ. בחצות: "לילה כחול לבן" - מסיבת חוף לאורך של כ- 70 קילומטרים - מנהריה בצפון ועד אילת בדרום. 30 מהדי.ג`יים המובילים בישראל שזוכים להצלחה בינלאומית ואמנים מובילים שיעלו לבמה, ירקידו עד אור הבוקר. לפרטים: 70.gov.il.
70 אתרי מורשת ייפתחו לקהל ללא תשלום ביום העצמאות, בהם גם מרכז המבקרים החדש של בנק ישראל בתל אביב. בתוכנית: סיורים מודרכים, תצפיות מרהיבות, תצוגות נשק ומשוריינים, חידונים ומשחקים, זחילה בבונקרים ובתעלות, סדנאות יצירה, "חפש את הסליק" ועוד שלל פעילויות לכל המשפחה. לפרטים: רשימת האתרים והפעילויות באתר המועצה לשימור אתרים.
בואו לציין 70 שנות עצמאות בדרך קצת אחרת, עם מגוון פעילויות מרתקות: סיפורי מעפילים וצפייה במטס יום העצמאות מהמצוק של גן לאומי אפולוניה, סיורים ופעילויות לאנשים עם מוגבלות וצרכים מיוחדים בעין אפק, משימות ייחודיות בקסטל, סיפורי גבורה בנבי סמואל, סיורים מיוחדים בחי בר כרמל, בהרודיון בעינות צוקים ועוד. 19-18באפריל (משתנה בהתאם לפעילות).לפרטים: 3639* ובאתר רשות הטבע והגנים.
ב- 20 באפריל מהשעה 16:00 יערך שחזור חגיגות הכרזת העצמאות: לרגל האירוע נכתב שיר ההורה "ישראל שלי" ואף נולד ריקוד מיוחד לשיר. מיד אחרי השמעת הכרזת המדינה המקורית, ירקדו אותו עשרות אלפים ב-15 מוקדים שונים ברחבי הארץ. בדיוק בשעה 16:00 תושמע הכרזת העצמאות המקורית ומיד לאחריה, ובבת אחת בכל רחבי הארץ, יפרצו כל הרוקדים בריקוד "הורה ה- 70". לפרטים: 70.gov.il.
ב-19 באפריל משעה 10:30 יערך ברחבת האמפי בחוף דדו, בחיפה מפגן ראווה של צה"ל, בשיתוף עיריית חיפה, ששיאו מפגן צניחה אל הים. במהלך האירוע ייצא צנחן מהמים ויברך את תושבי חיפה לכבוד 70 שנות עצמאות. המופע כולו יצולם באמצעות רחפן ויוקרן על-גבי מסכים שייפרסו על החוף. בנוסף, משט ראווה של ספינות חיל הים ומטס של חיל-האוויר. במה מרכזית, הרקדה, סדנת הרכבת מטוסים, תצוגת רכבי ביטחון ועוד.
ב-19 באפריל החל מהשעה 19:30 יערך מצעד לילה שטרם נראה בישראל, וינוע בדרך נמיר לכל אורכה משדרות רוקח ועד פינת רחוב שאול המלך. במצעד ינועו מיצגי ענק מוארים המייצגים את התרבות הישראלית בשבעת העשורים האחרונים, ולצדם למעלה מ- 1,000 משתתפים: רקדנים, אקרובטים שחקנים וקבוצות ילדים ונוער שיצעדו בתלבושות מוארות. לפרטים: 70.gov.il.
ב-19-18 באפריל משעה 20:30 שדרות רוטשילד בתל אביב יצבעו עצמן בנוסטלגיית כחול-לבן וייקחו אתכם אחורה בזמן, לראשית ימי המדינה. השדרה תתעורר לחיים ותהפוך למתחם נוסטלגי שיציג בפני הקהל מיצגי Video Mapping תלת-ממד מרהיבים. בנוסף, יריד נוסטלגיה, דמויות אייקוניות ומופע מוזיקלי. החגיגות יתקיימו ביוזמת המשרד לירושלים ומורשת, "ציוני דרך", ההסתדרות הציונית העולמית, המועצה הציונית ועיריית תל אביב.
בית בן-גוריון (שד` בן-גוריון 17, תל אביב) יציג יומן גרפי העולה בתצוגת איורים מיוחדת, אל הרגעים המכוננים בין כתליו, אל הסיפורים "מאחורי הקלעים" שהובילו להכרזה על מדינת ישראל. ב-19 באפריל: ריקודי עם בחצר בית בן-גוריון, קיר גרפיטי פתוח לאיור חופשי, סדנאות יצירה לילדים, סיורים בבית וביקור בתערוכה. לפרטים: 03-5221010.
מופע חגיגי שיתקיים ב-21 באפריל משעה 21:00 וינעל את 70 שעות חגיגות יום העצמאות, יהיה הצדעה למוזיקה הישראלית, ליוצרים ולמבצעים הגדולים במהלך 70 שנות קיומה של המדינה. המופע המרגש יתקיים באמפי-פארק, באר שבע ויכלול עיבודים ייחודיים, דואטים ושילובים יוצאי דופן בין אמנים, וישתתפו בו למעלה מ-200 אמנים, 70 נגנים, רקדנים, תזמורות ועוד. לפרטים: 70.gov.il. בהרשמה מראש.
ב-19 באפריל בשעות 16:00-10:00 חוזרים בצריף בן גוריון, בקיבוץ שדה בוקר 70 שנה אחורה: צופים במפגש של הילד דוד גרין וראש הממשלה בן-גוריון ערב הכרזת המדינה, חותמים על מגילת העצמאות לצד חתימתו של ראש הממשלה הראשון ושאר גדולי האומה וחוזרים לחגיגה הגדולה בתולדות המדינה עם מסיבת ריקודי עם סוערת לכל הגילאים. לפרטים: 08-6560469.